Nafarroako Parlamentuak, 2019ko otsailaren 28an egindako Osoko Bilkuran, honako erabaki hau onetsi zuen: “Erabakia. Horren bidez, Espainiako Gobernua premiatzen da hurrengo hauteskunde orokorrak baino lehen hitzar dezan Trafikoko eta Bide Segurtasuneko transferentziaren eskualdaketa”. Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Espainiako Gobernua premiatzen du Trafikoko eta Bide Segurtasuneko eskumenaren eskualdaketa eta eskualdaketaren egutegia heldu den 2019ko apirilaren 28ko hauteskunde orokorrak baino lehen hitzar daitezen Transferentzien Batzordean”.

Iruñean, 2019ko martxoaren 1ean

Lehendakaria: Ainhoa Aznárez Igarza